CELEX: 62014CN0506
Language: sl
Date: 2014-11-12 00:00:00
Title: Zadeva C-506/14: Predlog za sprejetje predhodne odločbe, ki ga je vložilo Korkein hallinto-oikeus (Finska) 12. novembra 2014 – Yara Suomi Oy, Borealis Polymers Oy, Neste Oil Oyj, SSAB Europe Oy

2.2.2015   
            
            
               SL
            
            
               Uradni list Evropske unije
            
            
               C 34/9
            
         Predlog za sprejetje predhodne odločbe, ki ga je vložilo Korkein hallinto-oikeus (Finska) 12. novembra 2014 – Yara Suomi Oy, Borealis Polymers Oy, Neste Oil Oyj, SSAB Europe Oy
   (Zadeva C-506/14)
   (2015/C 034/09)
   Jezik postopka: finščina
   
      Predložitveno sodišče
   
   Korkein hallinto-oikeus
   
      Stranke v postopku v glavni stvari
   
   
      Tožeče stranke: Yara Suomi Oy, Borealis Polymers Oy, Neste Oil Oyj, SSAB Europe Oy
   
      Druga udeležena stranka: Työ- ja elinkeinoministeriö
   
      Vprašanja za predhodno odločanje
   
   
               1.
            
            
               Ali je Sklep Komisije 2013/448/EU (1) v delu, v katerem temelji na členu 10a(5) direktive o trgovanju z emisijami (2), neveljaven in predstavlja kršitev člena 23(3) te direktive, ker ni bil sprejet na podlagi regulativnega postopka s pregledom, ki je predpisan v členu 5a Sklepa Sveta 1999/468/ES (3) in v členu 12 Uredbe 182/2011/EUposebna izdaja v slovenščini: poglavje 01 zvezek 003 str. 124 (4)? Če je odgovor na to vprašanje pritrdilen, na ostala vprašanja ni treba odgovoriti.
            
         
               2.
            
            
               Ali predstavlja Sklep Komisije 2013/448/EU kršitev člena 10a(5)(a) direktive o trgovanju z emisijami v delu, v katerem Komisija pri določitvi zgornje meje za industrijo ni upoštevala:
               
                           (i)
                        
                        
                           dela preverjenih emisij iz obdobja od 2005 do 2007 pri dejavnostih in napravah, ki so bile za obdobje od 2008 do 2012 vključene v področje uporabe Direktive o trgovanju z emisijami, vendar zanje v obdobju od 2005 do 2007 preverjanje ni bilo obvezno in zato niso bile registrirane v sistemu CITL,
                        
                     
                           (ii)
                        
                        
                           novih dejavnosti, ki so bile vključene v področje uporabe Direktive o trgovanju z emisijami v obdobjih od 2008 do 2012 in od 2013 do 2020, v delu, v katerem v obdobju od 2005 do 2007 niso bile vključene v področje uporabe te direktive, izvajale pa so se v napravah, ki so bile že v letih od 2005 do 2007 vključene v področje uporabe direktive o trgovanju z emisijami,
                        
                     
                           (iii)
                        
                        
                           emisij iz naprav, ki so bile zaprte pred 30. junijem 2011, čeprav obstajajo v obdobju od 2005 do 2007 in deloma tudi v obdobju od 2008 do 2012 preverjene emisije teh naprav?
                        
                     Če je odgovor na drugo vprašanje, točke od (i) do (iii), v nekaterih točkah pritrdilen, ali je Sklep Komisije 2013/448/EU glede uporabe medsektorskega korekcijskega faktorja neveljaven, tako da se ga ne sme uporabiti?
            
         
               3.
            
            
               Ali je Sklep Komisije 2013/448/EU neveljaven in predstavlja kršitev člena 10a(5) direktive o trgovanju z emisijami ter cilje te direktive zaradi tega, ker pri izračunu zgornje meje za industrijo v skladu s členom 10a(5)(a) in (b) direktive o trgovanju z emisijami ne upošteva emisij, ki nastajajo (i) pri proizvodnji električne energije iz odpadnih plinov v napravah iz Priloge I k direktivi o trgovanju z emisijami, ki niso „proizvajalci električne energije“, in (ii) pri proizvodnji toplote v napravah iz Priloge I k direktivi o trgovanju z emisijami, ki niso „proizvajalci električne energije“ in ki se jim na podlagi člena 10a, od (1) do (4), direktive o trgovanju z emisijami in Sklepa 2011/278/EU (5) lahko brezplačno dodelijo pravice?
            
         
               4.
            
            
               Ali je Sklep Komisije 2013/448/EU – sam zase ali v povezavi s členom 10a(5) direktive o trgovanju z emisijami – neveljaven in predstavlja kršitev člena 3(e) in (u) direktive o trgovanju z emisijami, ker pri izračunu zgornje meje za industrijo na podlagi člena 10a(5)(a) in (b) direktive o trgovanju z emisijami ne upošteva emisij, navedenih zgoraj v tretjem vprašanju?
            
         
               5.
            
            
               Ali predstavlja Sklep Komisije 2013/448/EU kršitev člena 10a(12) direktive o trgovanju z emisijami v delu, v katerem se medsektorski korekcijski faktor razširi na sektor, v katerem na podlagi opredelitve v Sklepu 2010/2/EU (6) obstaja visoko tveganje premestitve emisij CO2?
            
         
               6.
            
            
               Ali predstavlja Sklep 2011/278/EU kršitev člena 10a(1) direktive o trgovanju z emisijami v delu, v katerem naj bi ukrepi Komisije pri določanju referenčnih vrednosti upoštevali spodbude za energetsko učinkovite tehnologije, najučinkovitejše tehnologije, soproizvodnjo z visokim učinkom in učinkovito predelavo odpadnih plinov?
            
         
               7.
            
            
               Ali predstavlja Sklep 2011/278/EU kršitev člena 10a(2) direktive o trgovanju z emisijami v delu, v katerem naj bi načela za referenčne vrednosti temeljila na povprečnem učinku 10 % najučinkovitejših naprav v sektorju?
            
         
      (1)  Sklep Komisije z dne 5. septembra 2013 v zvezi z nacionalnimi izvedbenimi ukrepi za prehodno brezplačno dodeljevanje pravic do emisije toplogrednih plinov v skladu s členom 11(3) Direktive 2003/87/ES Evropskega parlamenta in Sveta (UL L 240, str. 27).
   
      (2)  Direktiva 2003/87/ES evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL, posebna izdaja v slovenščini, poglavje 15, zvezek 7, str. 631).
   
      (3)  Sklep Sveta z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (UL, posebna izdaja v slovenščini, poglavje 1, zvezek 3, str. 124).
   
      (4)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, str. 13).
   
      (5)  Sklep Komisije z dne 27. aprila 2011 o določitvi prehodnih pravil za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES Evropskega parlamenta in Sveta (UL L 130, str. 1).
   
      (6)  Sklep Komisije z dne 24. decembra 2009 ki v skladu z Direktivo 2003/87/ES Evropskega parlamenta in Sveta določa seznam sektorjev in podsektorjev, ki naj bi bili izpostavljeni znatnemu tveganju selitvi emisij CO2 (notificirano pod številkoC(2009) 10251) (UL 2010 L 1, str. 10)